Wara Arjen Robben anke Wesley Sneijder jista' jirritorna għal-logħob Wara li l-ex attakkant internazzjonali Olandiż Arjen Robben biddel fehmtu u reġa' rritorna jilgħab, din id-darba ma' Groningen, issa jidher li anke l-kollega tiegħu Wesley Sneijder jista' jagħmel hekk. Fil-fatt Utrecht, li jilagħbu fl-ogħla diviżjoni Olandiża, qed iħajru lill-player ta' 36 sena jerġa' jilgħab u joffrulu kuntratt attraenti. L-aħħar club ta' Sneijder kien Al Gharafa iżda aktar qabel dan il-player kellu esperjenzi kbar ma' Ajax Amsterdam, Real Madrid, Inter, Galatasaray u Nice. Sadanittant tkellem id-direttur tekniku ta' Utrecht, Jordy Zuidam, li kkonferma din l-aħbar fejn qal li issa kollox jiddependi minn Sneijder stess jekk jaċċettax l-offerta tagħhom. Huwa qal li bħala club ikunu onorati jekk ikollhom lil dan il-player fl-iskwadra tagħhom.